SIRI วิ่ง 3% เก็งกำไร Q4 โตเด่น ดันปีนี้นิวไฮ โบรกเคาะเป้า 1.69 บ.
SIRI บวก 3% จับตากำไรไตรมาส 4 โตเด่น หลังเตรียมเปิดโครงการใหม่กว่าหมื่นล้าน หนุนกำไรปีนี้นิวไฮ โบรกแนะนำราคาเป้าหมาย 1.69 บ.
SIRI บวก 3% จับตากำไรไตรมาส 4 โตเด่น หลังเตรียมเปิดโครงการใหม่กว่าหมื่นล้าน หนุนกำไรปีนี้นิวไฮ โบรกแนะนำราคาเป้าหมาย 1.69 บ.
21 พ.ย. 2565

ผู้สื่อข่าวรายงานว่า วันนี้ (21 พ.ย.65) ราคาหุ้น บริษัท แสนสิริ จำกัด (มหาชน) หรือ SIRI ณ เวลา 10:32 น. อยู่ที่ระดับ 1.44 บาท บวก 0.04 บาท หรือ 2.86% สูงสุดที่ระดับ 1.46 บาท ต่ำสุดที่ระดับ 1.41 บาท ด้วยมูลค่าการซื้อขาย 388.54 ล้านบาท

บล.กสิกรไทย ระบุในบทวิเคราะห์ ว่า บริษัทมีแผนเปิดตัวโครงการใหม่ 12 โครงการ มูลค่า 1.85 หมื่นล้านบาท ในไตรมาส 4/65 ซึ่งทำให้มูลค่าการเปิดตัวใหม่ในปี 65 เพิ่มขึ้นเป็น 5.14 หมื่นล้านบาท เพิ่มขึ้นเล็กน้อยจากแผนในตอนแรกที่ 5 หมื่นล้านบาท ซึ่งบางส่วนจะรับรู้รายได้ในไตรมาส 4/65 โดย SIRI จะเริ่มกระบวนการโอนกรรมสิทธิ์ใน 2 โครงการใหญ่ในไตรมาสนี้
อย่างไรก็ดีหาก SIRI ไม่มีการตั้งสำรองใดๆ คาดกำไรงวดไตรมาส 4/65 จะเป็นระดับสูงสุดในปีนี้ และจะช่วยผลักดันกำไรในปีนี้ให้ทำสถิติสูงสุดใหม่ นอกจากนี้ Dividend Yields ปี 66 ดึงดูดคาด 7.24% จึงแนะนำราคาเป้าหมาย 1.69 บาท